钦定古今图书集成/方舆汇编/职方典/第1176卷 > 《旧志》载积谷二万石敛散不常今不可得矣
## 钦定古今图书集成/方舆汇编/职方典/第1176卷 > 《旧志》载积谷二万石敛散不常今不可得矣

便民仓　在城外仓巷，知府余贵建，今圮。东坡乳母墓在其前。

社仓　一在预备仓侧，一在阳逻，一在团风。明万历二十七年，佥事冯应京建。

外州县

黄安县治　，明嘉靖四十四年建，在城北。中为理事厅三楹，右为盈济库，左右翼为吏廊各七楹，前为仪门三楹。仪门左为土地祠，右为狱，又前为大门三楹。理事厅后为燕堂，堂后为令廨，内堂五楹，后堂五楹，左楼三楹，右厨三楹。隆庆四年作“御箴亭。” 理事厅左为幕厅，左右为吏廨。大门内左为寅宾馆，又左为申明亭，右为“旌善亭” ，门南百武为谯楼。

主簿宅　在理事厅左，内堂五楹，外堂五楹。今裁。

典史宅　在理事厅西。内堂五楹，外堂五楹。宪司　在治东之南。中堂三楹，东西有序。后堂五楹，东有厢。前仪门三楹。

皇清康熙四年，知县萧恒安重建。

分司　在治东今废

双城巡检司　在县北三十里。

中和巡检司　在县南六十里。

阴阳学　，在大门外左。

预备仓　在大门内左

演武厅　三楹，在南郭，万历三年作。

养济院　在东门外，万历三年作，邑令萧恒安重修。

漏泽园　在东冈。万历三年置，知县应存初买民地为之。

蕲水县治　，明洪武甲寅知县赵季光建。正统中，知县胡奎、正德壬午知县谢爵各增修。万历己卯，知县阎士选修大堂，堂下为仪门，为谯楼，为榜房。

皇清顺治甲午，知县李荪修大堂及两廊、右“赞政亭。”

仪仗库戒石亭仪门外左为仓禁，为大禁，为土地祠，为寅宾馆。谯楼外左为申明亭，右架阁库，仪门外右为吏舍，谯楼外右为旌善亭。大堂后思政堂，堂后为知县宅，有楼先题曰“雪楼” ，顺治丙申知县刘佑修之，题曰“练光楼。”

县丞衙　在大堂左，毁，县丞张祯复建，汤楫如增修。

典史衙　在大堂右。旧毁，典史杨文建，复建，王如德增修。

布政分司　在治南，知县胡奎建，王伯重修。首仪门，次廊房，次振肃堂，次左右耳房，次正厅三，左厨房，右浴房二，门外官房三。今废。

按察分司　在治西。知县赵季光建，胡奎等重修。

皇清顺治乙未，知县李荪又修“首仪”门，次廊房，次《鉴》

衡堂，次左右耳房，次正厅三，左厨房，右浴房二，门外官房三。

府馆　，在治西，知县王伯建。前仪门，次廊房，次正堂，次左右耳房，次后堂三：左厨房，右浴房二。门外列官房三。

兰溪巡司　：在治西南四十里。知县赵季光建厅屋、住房、厨房、耳房、监房、鼓楼共大小十一间。设巡检一人、司吏一人、弓兵一百人，永充五十四人，徭编四十六人。

巴河巡司　在治西七十里。知县赵季光建。中厅、厢房、榜房、狱房、巡检廨、教场共大小十二间，设巡检一人、司吏一人，弓兵一百人，永充五十四人，徭编四十六人。

杨历湖河泊所　在治西南四十里。知县陈得义建。正厅、耳房、司房、公廨，共大小十一间，设官一人，司吏一人。万历八年，奉文裁革河泊所官，湖课附兰溪巡检司带办。

蕲湖河泊所　在治西南六十里，知县郭德谦建正厅、耳房、司房大小十一间，设湖官一人、司吏一人。

阴阳学　在治东。知县陈得义建。正厅三，后屋二，设典术一人。

医学　在治南

僧会司　在昭化寺

道会司　在真武观

聚民仓　在治北，知县潘玨建，共大小二十六间，今毁。

预备仓　一在华家凹，曰“东仓” ；一在分流，曰“南仓” ；一在巴河，曰“西仓” ；一在团陂保，曰“北仓。” 俱知县尹起畊建。巴河官仓　在巴河镇。

兰溪官仓　在兰溪镇。知县陈兴建。

永丰仓　在治西，知县张惟孚建。崇祯末，因流寇屡焚城外，知县龚鼎孳改入府馆。

教场　在治西永丰仓侧。设民壮三百人。

皇清顺治初，裁革。

养济院　在聚民仓侧。额“养孤老男妇六十四名口。” 今毁。

漏泽园　有二，一在治西北，旧建；一在上马石，顺治甲午知县李荪建。

罗田县治　旧在魁山下。元末，知县周广迁今官，渡河创建厅堂幕廨。明成化乙酉，知县徐泰重修。弘治辛亥，知县罗勋建仪门。正德丁卯，知县夏雷建后堂，壬申毁，知县张佐、张愉相继建立。嘉靖甲子，知县沈越、林宗贵相继重修。辛丑，知县祝珝重修东厅，增广吏舍。崇祯乙亥，流寇破县焚毁，止存大堂、后堂、谯楼，知县白乃忠修，正衙复毁。

皇清顺治八年，知县李雨霑建前厅并仪门。知县王

《政资》建正堂衙舍并围墙。戒石坊衙舍在大堂左。谯楼在仪门外。康熙间，知县王光鼎重建。县狱在头门外。

县丞宅　原在正堂前，久废，今裁。

主簿宅　在大堂之右，久废，今裁。

典史宅　在大堂西

宪司署　在县东；寇毁。

府馆　在县东

多云镇巡检司　在县东北百二十五里。医学　在县西。久废。

僧会司　在县东万寿寺。

道会司　在县南元妙观。

预备仓　在仪门内。今毁，复置未全。

兑粮仓　一在巴河，一在蕲州，一在汉口。粮储仓　原在县东宪司之左，崇祯八年寇毁。

皇清顺治十三年，知县李雨霑买“宦”地，建仓二十五。

间：官厅三间，“土地祠” 一间。

“惠民” 药局　久废无考。

养济院　：在下新街社学之后。

麻城县治　大堂三楹。明洪武间，知县张谷维、赵干建。成化中，知县刘规、胡琮重建。正德中寇毁，知县王世禄等重建。明末贼毁。

楼为知县宅。宅东砖楼。康熙六年知县弘甡建。架阁库三间，东西幕厅各一，今废。寅宾馆在头门内左。顺治十三年知县王潞修。监禁房在仪门右。仓禁房在仪门左。头门三间。申明亭在头门左。旌善亭在头门右。钟鼓楼在县治前。康熙乙酉，知县屈振奇增筑旧基，建二层楼，置钟鼓于其上。

县丞宅　“在大堂左。”

主簿宅　在大堂右，久废，今裁。

典史宅　在仪门右

北察院　在县治右。明万历五年，知县连三元建，后焚毁。

皇清顺治丁亥年，重建。

分司　在东城隅。今废，没为民居。

三老堂　在县前街右。明成化中，知县朱则川为邑致仕观察周孔明、方伯李彦硕、佥宪董宗南建，毁。

皇清康熙乙酉，知县屈振奇查出重修。

虎头关巡检司　今废，借居民房。

鹅笼司巡检司　今废，借居岐亭民舍。

阴阳学　在治右，今废。

医学　在治左，即“惠民局。”

僧会司　在万寿寺

道会司　在东岳庙

接官亭　在县东三里店，今废。

观稼亭　“在县西” ，今废。

王福店公馆　在县北四十里。

“界河公馆　” 在黄土关外，营房二十四间。林遂设立。

县仓　在仪门东

积谷仓　“在大堂右。”

皇清顺治十三年，知县王潞建。

便民仓　旧在团风镇，毁。

皇清顺治十三年，知县王潞移置宋埠。

演武厅　在南关外

养济院　在后街，今废。

黄陂县治　大堂三间，毁。

皇清康熙二年，知县杨廷蕴重造“川堂”，即大堂后直。

厅宅门在川堂后。三堂在宅门内。自公堂在三堂后。内舍在自公堂右。积储库在川堂左。仪仗库在大堂左。古贤堂在大堂右。班房在大堂前，左右各六间。戒石坊在大堂甬道中。仪门在戒石坊前。傍为土地祠。谯楼在仪门前。寅宾馆在谯楼内左。狱在谯楼内右。“申明” 、“旌善” 二亭俱在谯楼外左。俱久废。

县丞厅　在县堂左，久倾。

皇清康熙四年，县丞李成纪重建。

主簿厅　在县堂左，久废。

典史厅　在县堂右

东公馆　在县治东百武。

皇清康熙四年，知县杨廷蕴重建。

西公馆　在县治西二百武。

府馆　在《东公馆》前，今废。

滠口公馆　在滠口镇

巡检司　在县北二十里大城潭。

僧会司　在城北一里。久毁。

道会司　久废

永丰仓　在县大西门外，官厅五间，仓屋三十六间，积谷仓四间。

汉阳仓　共三十六间

预备仓　在“寅宾馆” 后，今废。

义仓　今废

便民仓　在鲁台山下，今废。教场　在治西三里。

养济院　在西郭外，今废。

《漏泽园　》计三处：一在县西五里，明邑，今谢廷莅立；一在县东三里，邑令洪其道立；一在县东一里，典史熊廷兰立。今俱废。

蕲州治　在“麒麟山前。宋嘉定辛巳，金人犯境，城陷。景定四年，元兵压境，安抚使王益迁建今治。” 元末复毁于兵。明洪武二年，知府左安善因旧基建府。九年，改为州。正统二年，知州王坦、景泰十年，知州陈范、成化六年，知州庄辙代相修建。成化十二年，知州王宜重建，后复拆毁。弘治十一年，判官张弘宜复建正厅、堂、“幕各三间，东西二司房各五间，承发司一间，架阁库十间，仪门五间，谯楼五间，土地堂一间，官衙各一所，吏舍二十间，狱二连，左申明亭，右旌善亭，治后大观亭三间。” 嘉靖壬子，知州崔一濂重建。崇祯十六年，贼张献忠破城焚毁，未及修复，历任皆借。

居民房

皇清顺治十八年，知州王宗尧仍于旧基重建厅堂。

衙舍规模以次复旧

州同宅　毁今裁

卫治　原在州麒麟山之阳，始于元末癸卯。明正统八年，卫基迁为府基，移建本卫于“军储仓，基” ，即今治也。成化七年，指挥李广、胡宣修。成化二十三年，指挥李泰、田祯重建。久罹回禄，仅存荒基。嘉靖壬子，兵备翁学渊议建。崇祯癸未毁。

《皇清》仍存“卫制”，而官改守千，类居外署旧址虽存，未

云兴复

防道宪署　，明嘉靖丙申戊戌间，刱建。屏墙一座，大门三间、仪门三间，左右厢房六间；正厅三间、吏书房三间、过厅一间、后厅五间、厨房六间、后衙五间、左书房三间、茶房二间、观射亭一间，土地祠三间、抄案房三间。门外廊房东西共九间。《题名记》：石碑一座，测晷报台二座。按道署自初建以来，未之有改。崇祯癸未，毁于《献逆》，比即草刱兴复。至

皇清历任增修，而规模益廓。今“道且议裁”，而署未废。

因备志之以存刱始兴复之功。

布政司公署　在州之西南。正统十三年，迁于治之东南。知州姜浩建正厅、后堂、仪门、外门、厨廊各三间。岁久颓圮。嘉靖间，兵备翁学渊重修，今废。

按察司公署　原在州西旧蕲春县治。正统八年，迁于旧城城隍庙左长史司前。十四年迁于州之东南。厅事如前。知州姜浩建，翁学渊修，今废。

清军厂　在朝阳门外，东岳庙之右，养济院左。洪武间，判官张弘宜建立，遗址尚存。

府馆　在分司右。成化十三年，知州王宜建，今废。

茅山巡司　，去州六十里。明洪武二年，知府左《安善》刱建。

大同巡司　在州治北二百里。正统五年，知州王坦立。

河泊所　在赤东湖。明洪武元年，知府左安善刱建。九年属州，额设大使一员，后属荆府。弘治六年，仍隶本府。厅事三间，门房一间，衙屋一所。逓运所　在法胜寺右。洪武五年，知府徐麟建。厅三间，门三间，左右廊二连，衙屋一所。嘉靖间，知州张洗重修。

税课局　在州治西门外。洪武二年，知府左安善建。九年属州，后属荆府。弘治六年，仍隶本州。厅屋三间，廊房三间，门一间，衙屋一所。后议罢，止存遗址。

阴阳学　旧在州西。洪武十年，知州孔思森建。正德十一年，知州李纯重建于府馆西南内，学舍在焉。

医学　其址连“阴阳学。” 有“穷民药局。”

僧正司　在四祖寺

道正司　在元妙观

便民仓　在北门外坛左。内仓厅三间，大门一间，廒六座。

广储仓　在州治中，今在兵备道后。洪武二年，知府左安善建。成化七年，知州庄辙等修仓厅三间，门三间，神堂三间，廒九座五十四间，后废。嘉靖间复建。

预备仓　明洪武二十三年，知州杨珙建后圮。嘉靖六年，知州李材割广储仓隙地建。

大教场　，其址见在瓦屑坝潘家团村。深长一百三十二丈，横阔七十二丈，周围三百一十二丈。东至阳林湖为界，南至马家田堑为界，西至冯家堑为界，北至官街为界，久颓。明嘉靖辛亥，增建将台、“厅事” 等事。

小教场　在南关厢外江岸上，石鼓寺前，设有厅事三间。

养济院　旧在文明门外，明洪武二年，知府左安善立。成化间，知州庄辙迁建于东岳庙右。“广济县治　，近西门中为正堂，西为幕厅，东为库，堂后有厅，左右亦有库，厅后知县廨。堂左为銮驾库，下为东廊，次为生春堂，右为西廊，中道为戒石亭，亭前为仪门，门外东为五显祠，前为狱，狱左为谯楼，楼前右为申明” 、“旌善” 二亭。俱洪武初知县胡昇建。成化十一年知县江震重修。正德辛巳，后堂圮，知县汪倬重建。前堂将倾，嘉靖、万历间先后修之。崇祯八年寇至，尽毁。

皇清顺治八年，知县毛华鹏建正堂、川堂、后楼及前。

仪门

县丞宅　在库左，今裁。

主簿宅　“在幕厅右” ，今裁。

典史宅　在县堂右

行察院　在县治东北。有正门、仪门，有堂，有翼厢，有中堂、燕堂、左右房。原为“马驿基” ，嘉靖丙申，知县侯嘉祥改刱，今毁。

布按分司　在县治河东，制视察院少杀。洪武初，知县陈景昌始建县之左。成化间，知县江震重建。弘治间，易以为学，遂迁河东。

马口驿巡检司　在县西南七十里。

武家穴巡检司　在县南七十里。

医学　今废

阴阳学　在县治南新养济院右，今废。

道会司　原无

便民仓　在龙坪镇大江北。嘉靖戊戌，主簿刘佩重建。

预备仓　有五，在县治右者一。嘉靖癸未，知县汪倬重建。“泰东” 、“灵东” 、“永东” 、“安乐” 四仓，知县陈奎刱基存。

皇清顺治十二年，署县事王开之于“县前右侧建仓。”

积贮

演武场　在县东一里

惠民药局　成化中建

养济院　在治南。洪武初建。嘉靖丙申，知县侯嘉祥徙治东南。

漏泽园　宋崇宁三年置。明初，知县陈景昌治东南地为之。无园，多为牛马践牧之所。

皇清顺治九年，置“漏泽园”于邑西。

“黄梅县治　坐城西南隅，相传为前宋鲍参军故址。元仁宗皇庆元年，县令樊懋侁开建县治，明洪武九年，知县唐辅开设治厅、署廨。洪武十四年，知县黄子政建谯楼，成化六年知县戴中建仪门” 至头门，正厅三间，中堂曰琴堂，堂左架阁，库左前有幕厅，右有库，琴堂后曰圆堂，堂后内厅五间，中有自公堂，西有西楼。琴堂下左右两廊，中道有戒石亭，前为仪门。门外西为狱，东为土地祠、寅宾馆前有鼓楼，东有申明亭，西有旌善亭。又前数丈为头门。崇祯十五年十二月二十五日，贼张献忠屠城，官民房尽毁，知县张联芳遁后还治，构草舍，建治厅卑小，今仍之。

皇清顺治十一年，知县邓源法始建圆堂三间、坐楼。

三间于后，以为“廨署。”

县丞宅　在县署东，今废。

主簿宅　在县署东。明末裁，今废。

典史宅　在仪门内东，今废，借居民房。

察院　在西关外，嘉靖知县刘伯源建。

分宪二司　在凤凰池南。二司地基相连。明知县戴中建，今废。

兵备道衙门　在西门内。今废。

孔垄公馆　万历间知县张维翰建，今废。新开口巡检司　在县西七十里，今废。

清江镇巡检司　在县南九十里。今废。

税课局　，在治东丁字街，今五显庙基。

铁冶局　在县南十五里，矿山之前。

医学　，在急逓铺右，今废。阴阳学　，在急逓铺左，今废。僧会司　，在东禅寺。

道会司　在泰源观

通会仓　在县署右。今废。

清江镇便民仓　成化间，知县戴中建。

演武厅　在城西南

养济院　在西关外。